CELEX: 62007CN0477
Language: sl
Date: 2007-11-02 00:00:00
Title: Zadeva C-477/07: Predlog za sprejetje predhodne odločbe, ki ga je vložilo Hof van beroep te Antwerpen 29. oktobra 2007 – N.V. Gerlach & Co proti Belgiji

12.1.2008   
            
            
               SL
            
            
               Uradni list Evropske unije
            
            
               C 8/6
            
         Predlog za sprejetje predhodne odločbe, ki ga je vložilo Hof van beroep te Antwerpen 29. oktobra 2007 – N.V. Gerlach & Co proti Belgiji
   (Zadeva C-477/07)
   (2008/C 8/11)
   Jezik postopka: nizozemščina
   Predložitveno sodišče
   Hof van beroep te Antwerpen
   Stranki v postopku v glavni stvari
   
      Tožeča stranka: N.V. Gerlach & Co
   
      Tožena stranka: Kraljevina Belgija
   Vprašanja za predhodno odločanje
   
               1.
            
            
               Ali je vknjižba iz člena 221(1) carinskega zakonika Skupnosti (uvedenega z Uredbo Sveta (EGS) št. 2913/92 z dne 12. oktobra 1992 (1); v nadaljevanju: carinski zakonik) vknjižba iz člena 217 carinskega zakonika, ki pomeni vpis zneska dajatev v računovodske evidence ali kakšne druge ustrezne nosilce podatkov, ki ga opravijo carinski organi, in ali je treba tako vknjižbo razlikovati od vpisa zneska dajatev v račune lastnih sredstev, v skladu s členom 6 Uredbe Sveta (EGS, Euratom) št. 1552/89 z dne 29. maja 1989 o izvajanju Sklepa št. 88/376/EGS, Euratom o sistemu lastnih sredstev Skupnosti (2) (sedaj člen 6 Uredbe Sveta (ES, Euratom) št. 1150/2000 z dne 22. maja 2000 o izvajanju Sklepa št. 94/728/ES, Euratom o sistemu virov lastnih sredstev Skupnosti) (3)?
            
         
               2.
            
            
               Ali je treba člen 221(1) carinskega zakonika Skupnosti razlagati tako, da se sporočilo carinskih organov dolžniku o znesku dajatve v skladu z ustreznimi postopki šteje za sporočilo o višini dajatve dolžniku v skladu s členom 221(1) le, če so carinski organi znesek dajatve predhodno vknjižili?
            
         
               3.
            
            
               Ali je treba člen 221(1) carinskega zakonika razlagati tako, da, če carinski organi znesek dajatev sporočijo dolžniku v skladu z ustreznimi postopki, vendar pa pred tem obvestilom zneska dajatev niso vknjižili, tega zneska ni mogoče zaračunati, tako da morajo carinski organi, da bi lahko zaračunali dajatev, dolžniku po vknjižbi zneska dajatev ponovno sporočiti ta znesek v skladu z ustreznimi postopki, in pod pogojem, da do vknjižbe pride pred iztekom veljavnega zastaralnega roka?
            
         
      (1)  Uredba s katero je bil uveden carinski zakonik Skupnosti, UL L 302, str. 1.
   
      (2)  UL L 155, str. 1.
   
      (3)  UL L 130, str. 1.